Document ID: 31998D0500

Reference:
EUR-Lex - 31998D0500 - LT
Svarbus teisinis pranešimas
|
31998D0500
Oficialusis leidinys L 225 , 12/08/1998 p. 0027 - 0028
Komisijos Sprendimas1998 m. gegužės 20 d.dėl sektorių dialogo komitetų, skatinančių socialinių partnerių dialogą Europos lygiu, įkūrimo(pranešta dokumentu C(1998) 2334)(tekstas svarbus EEE)(98/500/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi Sutarties 118b straipsnyje teigiama, kad Komisija stengiasi skatinti administracijos ir darbuotojų dialogą Europos lygiu, kuris, jei abi pusės to pageidauja, gali baigtis sutartiniais santykiais;kadangi Bendrijos darbuotojų pagrindinių socialinių teisių chartijos 12 punkte teigiama, kad darbdaviams ar darbdavių organizacijoms bei darbuotojų organizacijoms, laikantis nacionaliniais teisės aktais ir praktika nustatytų sąlygų, turėtų būti suteikta teisė derėtis ir sudaryti kolektyvines sutartis. Darbdavių ir darbuotojų dialogas Europos lygiu, kuris turi būti skatinamas, gali, jei abi pusės to pageidauja, baigtis sutartiniais santykiais visų pirma įvairių profesijų ir sektorių lygiu;kadangi dėl pateikto pasiūlymo stiprinti sektorių socialinį dialogą visos susijusios šalys aktyviai pritarė Komisijos 1996 m. rugsėjo 18 d. komunikatui dėl socialinio dialogo plėtros Bendrijos lygiu [1];kadangi Europos Parlamentas 1997 m. liepos 18 d. rezoliucijoje [2] dėl minėto Komisijos informacinio pranešimo paragino ypač atkreipti dėmesį į sektorių socialinį dialogą, kadangi užimtumo reguliavimo ir (arba) šio reguliavimo panaikinimo ekonomikos sektoriuose reikšmę geriausiai galima įvertinti per socialinį dialogą;kadangi Ekonomikos ir socialinių reikalų komitetas 1997 m. sausio 29 d. nuomonėje [3] dėl minėto Komisijos informacinio pranešimo pažymėjo, kad sektorių dialogas turi būti veiksmingas, produktyvus ir gerai organizuotas;kadangi dėl skirtingose valstybėse narėse susiklosčiusios padėties akivaizdu, kad darbdaviai ir darbuotojai privalo aktyviai dalyvauti diskusijose dėl gyvenimo ir darbo sąlygų gerinimo jų sektoriuje; kadangi sektorių dialogo komiteto įkūrimas prie Komisijos yra tinkamiausia tokio dalyvavimo užtikrinimo priemonė Bendrijos lygiu sukuriant galimybę socialiniams ir ekonominiams interesams būti atstovaujamiems;kadangi Komisija turėtų stengtis užtikrinti, kad narystė ir veikla sektorių dialogo komitetuose prisidėtų prie moterų ir vyrų lygybės skatinimo;kadangi egzistuojančius jungtinius komitetus reikėtų pakeisti sektorių dialogo komitetais; kadangi dėl to reikėtų panaikinti tuos komitetus įsteigiančius sprendimus,NUSPRENDĖ:1 straipsnisŠiuo sprendimu įsteigiami sektorių dialogo komitetai (toliau — "komitetai") tuose sektoriuose, kuriuose socialiniai partneriai pateikia bendrą prašymą dalyvauti dialoge Europos lygiu, jei darbdaviams ir darbuotojams atstovaujančios organizacijos atitinka šiuos kriterijus:a) jos yra susijusios su konkrečiais sektoriais ar kategorijoms bei yra suburtos Europos lygiu;b) jas sudaro organizacijos, kurios pačios yra sudėtinė ir pripažinta valstybių narių socialinių partnerių struktūrų dalis, turinčios gebėjimų derėtis dėl susitarimų ir atstovaujančios kelioms valstybėms narėms;c) jos turi atitinkamas struktūras aktyviam jų dalyvavimui komitetų veikloje užtikrinti.2 straipsnisSu kiekvienu tos veiklos rūšies sektoriaus, kuriame jis buvo įsteigtas, komitetu:a) konsultuojamasi Bendrijos lygiu įvykusių pokyčių klausimais, turinčiais socialinę reikšmę; irb) skatina bei stiprina sektoriaus socialinį dialogą.3 straipsnisDarbdavių ir darbuotojų atstovų, dalyvaujančių kiekvieno komiteto susirinkimuose, bendras skaičius neviršija 40, jame yra po lygiai darbdavių ir darbuotojų delegacijų atstovų.4 straipsnisSocialinių partnerių organizacijų, pateikusių 1 straipsnyje nurodytą prašymą, siūlymu Komisija kviečia atstovus dalyvauti komitetų susirinkimuose.5 straipsnis1. Kiekvienas komitetas kartu su Komisija parengia savo darbo tvarkos taisykles.2. Komitetams pirmininkauja darbdavių ar darbuotojų delegacijų atstovas arba, jų bendru prašymu, Komisijos atstovas.3. Komitetai posėdžiauja ne rečiau kaip kartą per metus. Ne daugiau kaip 30 komiteto susirinkime dalyvaujantiems darbdavių ir darbuotojų išrinktiems atstovams apmokamos kelionės išlaidos ir skiriami dienpinigiai.4. Konsultuodamasi su socialiniais partneriais, Komisija nuolat peržiūri Sektorių komiteto funkcijas ir skirtinguose sektoriuose vykdomą veiklą.6 straipsnisKomisijai pranešus komitetui, jog svarstomas klausimas yra susijęs su slaptais dalykais, komiteto nariai įpareigojami, nepažeidžiant Sutarties 214 straipsnio nuostatų, neatskleisti informacijos, gautos komiteto susirinkimuose ar iš sekretoriato.7 straipsnis1. Sektorių dialogo komitetai pakeičia šiuos egzistuojančius jungtinius komitetus:a) Jūrų transporto jungtinį komitetą, įkurtą Komisijos sprendimu 87/467/EEB [4];b) Civilinės aviacijos jungtinį komitetą, įkurtą Komisijos sprendimu 90/449/EEB [5];c) Vidaus navigacijos jungtinį komitetą, įkurtą Komisijos sprendimu 80/991/EEB [6];d) Kelių transporto jungtinį komitetą, įkurtą Komisijos sprendimu 85/516/EEB [7];e) Geležinkelių transporto jungtinį komitetą, įkurtą Komisijos sprendimu 85/13/EEB [8];f) Telekomunikacijų paslaugų jungtinį komitetą, įkurtą Komisijos sprendimu 90/450/EEB [9];g) Žemės ūkio darbuotojų socialinių problemų jungtinį komitetą, įkurtą Komisijos sprendimu 74/442/EEB [10];h) Jūrų žvejybos laivuose dirbančių darbuotojų socialinių problemų jungtinį komitetą, įkurtą Komisijos sprendimu 74/441/EEB [11];i) Pašto paslaugų jungtinį komitetą, įkurtą Komisijos sprendimu 94/595/EB [12].Tačiau minėtais sprendimais įsteigti komitetai dirba tol, kol jų funkcijas perima šiuo sprendimu įsteigti sektorių komitetai, bet ne ilgiau kaip iki 1998 m. gruodžio 31 d.2. Atsižvelgiant į 1 straipsnį, sektorių dialogo komitetas taip pat pakeičia kitas neoficialias darbo grupes, kurių pagalba Komisija iki tol skatino socialinį dialogą tam tikruose sektoriuose, kuriems netaikomi jungtinius komitetus įsteigiantys Komisijos sprendimai.3. Šio straipsnio 1 dalies a–i punktuose minėti sprendimai panaikinami nuo 1999 m. sausio 1 d.Priimta Briuselyje, 1998 m. gegužės 20 d.Komisijos varduPádraig FlynnKomisijos narys[1] COM(96) 448 final.[2] OL C 286, 1997 9 22, p. 338.[3] OL C 89, 1997 3 19, p. 27.[4] OL L 253, 1987 9 04, p. 20.[5] OL L 230, 1990 8 24, p. 22.[6] OL L 297, 1980 11 6, p. 28.[7] OL L 317, 1985 11 28, p. 33.[8] OL L 8, 1985 1 10, p. 26.[9] OL L 230, 1990 08 24, p. 25[10] OL L 243, 1974 9 5, p. 22.[11] OL L 243, 1974 9 5, p. 19.[12] OL L 225, 1994 8 31, p. 31.--------------------------------------------------

Summary:
Sektorių socialinis dialogas
Sektorių socialinis dialogas
DOKUMENTAS, KURIO SANTRAUKA PATEIKIAMA:
Sprendimas 98/500/EB dėl socialinių partnerių dialogo Europos lygiu skatinimo
SANTRAUKA
KAM SKIRTAS ŠIS SPRENDIMAS?
              
Šiuo sprendimu nustatomas sektorių socialinio dialogo komitetų kūrimo pagrindas įvairiose ES veiklos srityse, kad darbdavių ir darbuotojų atstovai („socialiniai partneriai“) galėtų susitikti ir aptarti politikos vystymą. Jie yra būdingi platesniam Europos socialiniam dialogui*, kuris yra pagrindinis ES socialinio modelio ir valdymo elementas.
PAGRINDINIAI ASPEKTAI
Sektorių dialogo komitetai kuriami tuose sektoriuose, kur darbuotojams ir darbdaviams atstovaujančios organizacijos bendrai nurodo, jog norėtų dalyvauti dialoge ES lygiu. Jie turi:
būti susiję su konkrečiais ekonomikos sektoriais, kaip antai bankininkystė ar žemės ūkis;
būti sudaryti iš organizacijų, kurios yra pripažintos nacionalinės socialinės partnerės;
turėti gebėjimų derėtis dėl susitarimų;
atstovauti socialiniams partneriams iš kelių ES šalių;
turėti atitinkamas struktūras ir išteklius veiksmingam dalyvavimui ES lygio veikloje.
Kiekvienas komitetas:
konsultuojamas ES lygiu įvykusių pokyčių klausimais, turinčiais socialinę reikšmę jo srityje;
skatina bei stiprina socialinį dialogą savo kompetencijos ribose;
turi ne daugiau kaip 66 narius ir jame yra po lygiai darbdavių ir darbuotojų atstovų;
kartu su Europos Komisija parengia savo darbo tvarkos taisykles;
susitinka ne rečiau kaip kartą per metus;
turi pirmininką, kuris yra darbdavių ar darbuotojų atstovas arba Komisijos atstovas;
kartu su Komisija reguliariai peržiūri savo veiklą.
Sektorių dialogo komitetai pakeičia ankstesnes sektorių bendradarbiavimo tarp socialinių partnerių formas.
NUO KADA TAIKOMAS ŠIS SPRENDIMAS?
              
Sprendimas taikomas nuo 1998 m. gegužės 20 d.
KONTEKSTAS
              
Sutarties dėl Europos Sąjungos veikimo 152 straipsniu patvirtinamas ES įsipareigojimas remti Europos socialinį dialogą ir pripažįstamas Europos socialinių partnerių savarankiškumas.
Nuo 1998 m. Komisija sukūrė daugiau kaip 40 sektorių socialinio dialogo komitetų. Jie apima apie 150 mln. darbuotojų ES, tokiuose sektoriuose kaip transportas, žemės ūkis, statyba, prekyba, viešosios paslaugos, mechanizmų ir įrenginių gamyba, viešbučiai ir restoranai, bei bankininkystė.
Šio dialogo rezultatas – susitarimai dėl maždaug 900 įvairaus teisinio statuso tekstų.
Daugiau informacijos žr. Europos Komisijos interneto svetainės skiltyje „Sektorių socialinis dialogas“.
SVARBIAUSIA SĄVOKA
* Europos socialinis dialogas: diskusijos, konsultacijos, derybos ir bendra veikla, susijusi su abejomis pramonės pusėmis (darbdaviais ir darbuotojais).
DOKUMENTAS
1998 m. gegužės 20 d. Komisijos sprendimas 98/500/EB dėl sektorių dialogo komitetų, skatinančių socialinių partnerių dialogą Europos lygiu, įkūrimo (OL L 225, 1998 8 12, p. 27–28)
Paskesni Komisijos sprendimo 98/500/EB daliniai pakeitimai buvo įterpti į pagrindinį tekstą. Ši konsoliduota versija yra skirta tik informacijai.
SUSIJĘ DOKUMENTAI
            
Komisijos tarnybų darbinis dokumentas dėl Europos sektorių socialinio dialogo veiklos ir galimybių (SEC(2010) 964 galutinis, 2010 7 22)
paskutinis atnaujinimas 23.05.2016